### Beslutning

Taget til efterretning.

Afbud: Ove Kjær, Benedicte Johnsen

### Sagsfremstilling

## Resume og sagens baggrund

I finansloven for 2024 er der afsat puljemidler til mere personale inden for pædagogisk psykologisk rådgivning (PPR). De statslige puljemidler fordeles til de ti kommuner, som har størst behov for midlerne. Kalundborg Kommune er en af de ti kommuner, som får tildelt de statslige midler til PPR.

## Indstillinger

Direktøren indstiller, at orientering tages til efterretning.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

I forbindelse med finansloven 2024 er der afsat henholdsvis 50 mio. kr. i 2024 og 80 mio. kr. årligt i årene 2025-2027. Midler vil blive fordelt til de ti kommuner med størst behov i forhold til en række socioøkonomiske forhold. Alle de ti valgte kommuner er berettiget til midlerne i hele den fireårige periode. Kalundborg Kommune er en af de ti kommuner, som får tildelt midler.

Midlerne i 2024 er fordelt på baggrund af børnetal (0-17 årige) pr. 1. april 2024. Af midlerne i 2024 får Kalundborg Kommune tildelt 5,471 mio. kr. Midlerne for 2025 og i årene frem vil blive genberegnet på baggrund af de senest tilgængelige børnetal. Alle de ti kommuner er berettigede til midlerne i hele den fireårige periode. Ministeriet er derfor kommet med en forsigtig vurdering af forventet tildeling i årene 2025-2027 med forbehold for ændring i børnetal og at bevillingen opretholdes på finanslovene i de omfattede år. I den forsigtige vurdering er der angivet, at Kalundborg Kommune i de øvrige tre år vil modtage 8,754 mio. kr., og at Kalundborg Kommune derfor samlet forventes at modtage ca. 31,733 mio. kr. i den fireårige periode.

Formålet med midlerne er at understøtte det pædagogiske personale i PPR i det forebyggende arbejde, herunder med supplerende viden og mere personale til at støtte op om børnene, og hvor PPR også har en øget tilstedeværelse i både dagtilbud og grundskole. Det kan fx komme til udtryk i tilrettelæggelsen af undervisningen, co-teaching samt øget supervision og rådgivning i dagtilbud og grundskolen. Derudover er formålet med midlerne også at reducere i efterspørgslen på pædagogisk-psykologiske vurderinger (PPV'er), og dermed også reducere i ventetiden på udarbejdelse af PPV'er.

De tildelte midler skal bruges til ansættelse af mere personale i PPR, herunder også at eksisterende personale eventuelt kan gå op i tid i deres funktion. Midlerne kan også bruges til kompetenceudvikling af eksisterende personale i PPR-funktionen. Nogle af midlerne kan også bruges til andre afledte udgifter for det eksisterende personale (fx IT og undervisningsmaterialer), men dette skal holdes på et minimum.

## Økonomiske konsekvenser

Ingen.

### Sagens forløb

07/08/2024 Børn- og Familieudvalget
Anbefales.

Afbud: Poul Brandt

21/08/2024 Økonomiudvalget
Anbefales.